CELEX: 32007R0932
Language: el
Date: 2007-08-03 00:00:00
Title: Κανονισμός (ΕΚ) αριθ. 932/2007 της Επιτροπής, της 3ης Αυγούστου 2007 , σχετικά με την τροποποίηση του κανονισμού (ΕΚ) αριθ. 2375/2002 όσον αφορά την επιμέρους ποσόστωση ΙΙ για τον μαλακό σίτο που εισάγεται από τον Καναδά

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 204/3
            
         
      ΚΑΝΟΝΙΣΜΌΣ (ΕΚ) αριθ. 932/2007 ΤΗΣ ΕΠΙΤΡΟΠΉΣ
   
   της 3ης Αυγούστου 2007
   σχετικά με την τροποποίηση του κανονισμού (ΕΚ) αριθ. 2375/2002 όσον αφορά την επιμέρους ποσόστωση ΙΙ για τον μαλακό σίτο που εισάγεται από τον Καναδά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 12 παράγραφος 1,
   Εκτιμώντας τα ακόλουθα:
   
               (1)
            
            
               Η συμφωνία μεταξύ της Ευρωπαϊκής Κοινότητας και της κυβέρνησης του Καναδά για την ολοκλήρωση των διαπραγματεύσεων στο πλαίσιο του άρθρου XXIV παράγραφος 6 της ΓΣΔΕ (2), η οποία εγκρίθηκε με την απόφαση 2007/444/ΕΚ του Συμβουλίου (3), προβλέπει αύξηση κατά 853 τόνους της δασμολογικής ποσόστωσης του μαλακού σίτου για τον Καναδά. Συνεπώς, κρίνεται σκόπιμο να αυξηθεί κατά 853 τόνους η επιμέρους ποσόστωση ΙΙ για τον μαλακό σίτο που εισάγεται από τον Καναδά, όπως προβλέπεται στον κανονισμό (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου (4).
            
         
               (2)
            
            
               Η έκδοση πιστοποιητικών για τις ποσότητες για τις οποίες υποβλήθηκαν αιτήσεις μετά τις 16 Απριλίου 2007 στις 13.00 (ώρα Βρυξελλών) και οι οποίες υπάγονται στην επιμέρους ποσόστωση ΙΙ, όπως αναφέρεται στον κανονισμό (ΕΚ) αριθ. 2375/2002, έχει ανασταλεί με τον κανονισμό (ΕΚ) αριθ. 421/2007 της Επιτροπής, της 18ης Απριλίου 2007, σχετικά με τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής οι οποίες υποβάλλονται από 9 Απριλίου 2007 έως 16 Απριλίου 2007 για την επιμέρους δασμολογική ποσόστωση II στο πλαίσιο της κοινοτικής δασμολογικής ποσόστωσης που ανοίχθηκε με τον κανονισμό (ΕΚ) αριθ. 2375/2002 για τον μαλακό σίτο ποιότητας άλλης πλην της υψηλής (5). Λαμβανομένης υπόψη της αύξησης κατά 853 τόνους της δασμολογικής ποσόστωσης του μαλακού σίτου για τον Καναδά, κρίνεται σκόπιμο να αρθεί η αναστολή αυτή κατά την έναρξη ισχύος του παρόντος κανονισμού.
            
         
               (3)
            
            
               Ως εκ τούτου, ο κανονισμός (ΕΚ) αριθ. 2375/2002 και ο κανονισμός (ΕΚ) αριθ. 421/2007 πρέπει να τροποποιηθούν αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2375/2002 τροποποιείται ως εξής:
   
               1)
            
            
               Στο άρθρο 2, η παράγραφος 1 αντικαθίσταται από το ακόλουθο κείμενο:
               «1.   Ανοίγεται δασμολογική ποσόστωση 2 989 240 τόνων μαλακού σίτου που υπάγεται στον κωδικό ΣΟ 1001 90 99, ποιότητας άλλης πλην της υψηλής ποιότητας».
            
         
               2)
            
            
               Στο άρθρο 3 παράγραφος 1, το δεύτερο εδάφιο αντικαθίσταται από το ακόλουθο κείμενο:
               
                           «—
                        
                        
                           επιμέρους ποσόστωση II (αύξων αριθμός 09.4124): 38 853 τόνοι για τον Καναδά».
                        
                     
         Άρθρο 2
   Το άρθρο 1 παράγραφος 2 του κανονισμού (ΕΚ) αριθ. 421/2007 διαγράφεται.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Αυγούστου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78. Κανονισμός όπως τροποποιήθηκε με τον κανονισμό (ΕΚ) αριθ. 735/2007 (ΕΕ L 169 της 29.6.2007, σ. 6).
   
      (2)  ΕΕ L 169 της 29.6.2007, σ. 55.
   
      (3)  ΕΕ L 169 της 29.6.2007, σ. 53.
   
      (4)  ΕΕ L 358 της 31.12.2002, σ. 88. Κανονισμός όπως τροποποιήθηκε με τον κανονισμό (ΕΚ) αριθ. 2022/2006 (ΕΕ L 384 της 29.12.2006, σ. 70).
   
      (5)  ΕΕ L 102 της 19.4.2007, σ. 11.